บาทเปิด32.45/47อ่อนค่าเล็กน้อย
เงินบาทเปิด 32.45/47 อ่อนค่าเล็กน้อย หลังคลายกังวลเฟดขึ้นดอกเบี้ย
10 ต.ค. 2557

เงินบาทเปิด 32.45/47 อ่อนค่าเล็กน้อย หลังคลายกังวลเฟดขึ้นดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.45/47 บาท/ดอลลาร์ อ่อนค่าจากช่วงเย็นวานนี้ที่ปิดตลาดที่ระดับ 32.41/43 บาท/ดอลลาร์
วันนี้บาทปรับตัวอ่อนค่าลงจากเมื่อวานเล็กน้อย ซึ่งน่าจะมาจากนักลงทุนคลายความกังวลเกี่ยวกับกระแสคาดการณ์เรื่องการปรับขึ้นอัตราดอกเบี้ยของธนาคารกลางสหรัฐ (เฟด) หลังจากรายงานการประชุมของเฟดส่งสัญญาณว่า เฟดจะยังไม่ปรับขึ้นอัตราดอกเบี้ยในระยะเวลาอันใกล้นี้
"บาทวันนี้ถอยลงมาจาก sentiment เมื่อวานนี้เรื่องดอกเบี้ยของสหรัฐ ถ้าปัจจัยอื่นๆ ในบ้านเรายังเป็นเรื่องของ flow เพราะเมื่อวานต่างชาติก็ขายเยอะ บาทเลยถอยลงมาหลุด 32.50 บาท" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 32.40-32.50 บาท/ดอลลาร์